วัดไทยในอังกฤษ จัดสวดอภิธรรมเจ้าสัววิชัย7วัน เผยถวายเงิน35ล้าน
เจ้าอาวาสวัดพุทธาราม เมืองลีดส์ ประเทศอังกฤษ นำพระธรรมทูตไทยในสหราชอาณาจักรร่วมวางพวงหรีดไว้อาลัยแก่นายวิชัย ศรีวัฒนประภา พร้อมจัดพิธีบำเพ็ญกุศลสวดพระอภิธรรมให้ 7 วัน เผยเป็นคนถวายงบฯก่อสร้าง 35 ล้าน,ผู้สื่อข่าวไทยรัฐรายงานว่า เมื่อช่วงเช้าวันที่ 29 ต.ค. ตามเวลาท้องถิ่น พระครูสิริธรรมประทีป เจ้าอาวาสวัดพุทธาราม เมืองลีดส์ ประเทศอังกฤษ ได้นำคณะสงฆ์และตัวแทนกรรมการวัด พร้อมด้วยพระธรรมทูตไทยในสหราชอาณาจักรไปร่วมพิธีวางพวงหรีดและไว้อาลัยแก่นายวิชัย ศรีวัฒนประภา ที่สโมสร ฟุตบอลเลสเตอร์ซิตี้ ในฐานะที่นายวิชัยเป็นประธานอุปถัมภ์การสร้างวัดพุทธาราม เมืองลีดส์ เมื่อไปถึงผู้บริหารสโมสรฟุตบอลเลสเตอร์ซิตี้ จัดถวายภัตตาหารเพลแก่คณะสงฆ์ ก่อนจะร่วมพิธีวางหรีดและไว้อาลัย,พระครูสิริธรรมประทีป เปิดเผยว่านายวิชัยเป็นประธานอุปถัมภ์สร้างวัดพุทธาราม เมืองลีดส์ โดยถวายงบประมาณก่อสร้าง 35 ล้านบาท ซึ่งนำอาคารสมัยวิกตอเรียมาปรับปรุงและตกแต่งใหม่ เพื่อเป็นการแสดงความไว้อาลัยทางวัดพุธาราม ได้จัดพิธีบำเพ็ญกุศลสวดพระอภิธรรมให้แก่ นายวิชัย มีกำหนด 7 วัน ระหว่างวันที่ 29 ต.ค. ถึงวันที่ 4 พ.ย. เริ่มเวลา 18.00-19.00 น. ตามเวลาท้องถิ่น และทำป้ายไว้อาลัยติดไว้ที่อาคารวัดด้วย.
เจ้าอาวาสวัดพุทธาราม เมืองลีดส์ ประเทศอังกฤษ นำพระธรรมทูตไทยในสหราชอาณาจักรร่วมวางพวงหรีดไว้อาลัยแก่นายวิชัย ศรีวัฒนประภา พร้อมจัดพิธีบำเพ็ญกุศลสวดพระอภิธรรมให้ 7 วันเผยเป็นคนถวายงบฯก่อสร้าง
วิชัย,วิชัย ฮ.ตก,วิชัย ศรีวัฒนประภา,เจ้าสัววิชัย,ฮ.ตก,ข่าวทั่วไป